અત્યારે ચારે બાજુ ત્રીજા વિશ્વયુદ્ધના પડઘમ વાગી રહ્યા હોય એવું વાતાવરણ છે. ભારત અને ચીન એકબીજા સામે બાંયો ચઢાવી રહ્યાં છે, ઉત્તર કોરિયા અને અમેરિકા એકબીજાને ધમકી આપી રહ્યાં છે, ચીન અને અમેરિકા વચ્ચે ટ્રેડ વોર શરૂ થઇ છે, જેની અસર આખી દુનિયાને થાય એવી શક્યતા છે. હવે સિરિયામાં થયેલા રાસાયણિક હુમલાના પગલે રશિયા અને અમેરિકા સામસામે આવી ગયાં છે. સિરિયાના બળવાખોરોના કબજા હેઠળના દૌમા શહેર પર કબજો જમાવવા માટે સિરિયાએ રાસાયણિક શસ્ત્રો વડે કરેલા હુમલામાં ૧૫૦થી વધુ લોકોનાં મૃત્યુ થયાં હતાં, જેમાં બાળકોની સંખ્યા ખૂબ જ મોટી હોવાથી તેના આંતરરાષ્ટ્રીય સ્તરે ઘેરા પ્રત્યાઘાત પડ્યા છે.